कक्राझार , 16 आगस्टः बिटिसि बिसायख'थिनि सिगां - सिगां बिटिसिनि दरब्रै जिल्लायाव गुबुन गुबुन समाव हाथियार बोखांनो हानायखौ नुनो मोनबोबाय थानाय जादों । दिनैबो कक्राझार पुलिसनि गोक्रों सिग्रोमनायनि राहा लानायाव सराइबिलनि सिङाव थानाय कात्लिबिल हाग्रा ओन्सोल आरो सेरफांगुरि थानानि सिङाव थानाय बेलगुरि हाग्रानिफ्राय बुरजा बिबांनि हाथियार आरो गुला - बारुद बोखांनो हायो । दिनै बेलासि समाव कक्राझार पुलिस खुंथाया हांक्रायनाय मोनसे खौरांगिरि मेलनि गेजेरजों फोरमायथिनाय बादिब्ला सराइबिलनि कात्लिबिलनिफ्राय गंसे एमएमजि , गं 5 एके 56 राइफल , गं 4 मेगजिन , गर 244 गोथां गुलि बोखांनायनि बेरेखायै सेरफांगुरिनि बेलगुरिनिफ्राय गंसे इन्सास राइफल , गंसे मेगजिन , गंथाम पिस्टल , गं 5 मेगजिन , चीनआव बानायनाय गंसे सिल्लाइ , थर 36 ग्रेनेड आरो मोनसे एमएमजि सेन बोखांनो हायो । मख'नाय बादिब्ला मोनसे इसिङारि सुलुंनि सायाव बिथा खालामनानै जिल्ला पुलिस बिफानआ गोनां सिग्रोमनायनि राहा लादोंमोन । 
कक्राझारनिफ्राय बुरजा बिबांनि हाथियार आरो गुला - बारुद बोखांनो हादों